ધ ન્યૂ ઈન્ટરનેશનલ વેબસ્ટર્સ કોલેજ ડિકશનરીમાં વ્યાખ્યાયિત કરવામાં આવ્યા મુજબ, રૂઢિપ્રયોગ એક એવી અભિવ્યકિત છે જેનું વિશ્લેષણ તેના વ્યાકરણના બંધારણ અથવા તો તેમાં રહેલા શબ્દોના અર્થ પરથી કરી શકાતું નથી. તે કોઈ નિશ્ચિત ભાષાના એવા પ્રકારના વિશિષ્ટ સ્વરૂપ કે બંધારણનો ભાગ છે જેનું નિશ્ચિત સ્વરૂપ કે શૈલી માત્ર તે જ ભાષામાં રહેલી છે.ઢાંચો:Cite quote રેન્ડમ હાઉસ વેબસ્ટર્સ ડિકશનરી પણ આ વ્યાખ્યા સાથે સંમત થતી હોય તેમ લાગે છે, અને વધારે વિસ્તરણ કરતાં જણાવે છે કે રૂઢિપ્રયોગ એવી અભિવ્યકિત છે જેનો અર્થ ભાષાના વ્યાકરણના નિયમો કે તેમાં રહેલા તત્વોના સામાન્ય અર્થને આધારે કાઢી શકાતો નથી.ઢાંચો:Cite quote ભાષાના અન્ય અનેક પાસાઓથી વિપરીત, રૂઢિપ્રયોગમાં સમયની સાથે ઝડપથી પરિવર્તન થતું નથી. કેટલાક રૂઢિપ્રયોગોનો ઉપયોગ લોકપ્રિય સંસ્કૃતિમાં વધે કે ઘટે છે, પરંતુ તેના બંધારણમાં ભાગ્યે જ કોઇ પ્રકારનું પરિવર્તન કરવામાં આવે છે. લોકોમાં ઘણીવખત તે જે કહેવા માંગે છે તેને વધારે મોટું સ્વરૂપ આપવાની ટેવ રહેલી હોય છે, જેના કારણે અકસ્માતે જ નવા રૂઢિપ્રયોગોનું સર્જન થાય છે.